**SKELBIAMA KANDIDATŲ ATRANKA Į UAB „TRAKŲ AUTOBUSAI“ NEPRIKLAUSOMUS VALDYBOS NARIUS**

Uždaroji akcinė bendrovė „Trakų autobusai“ (toliau - Bendrovė),  juridinio asmens kodas 181200636, Aukštadvario g. 5, LT-21108, Trakai, Trakų r. sav.

**1. skelbia trijų kandidatų atranką į Bendrovės nepriklausomus valdybos narius**:

1.1. vieno kandidato į nepriklausomo valdybos nario, turinčio vadovavimo patirtį ir kompetenciją komunalinių ir/ arba reguliuojamų paslaugų tiekimo ir plėtros srityje, vietą;

1.2. vieno kandidato į nepriklausomo valdybos nario, turinčio vadovavimo patirtį ir kompetenciją vadybos ir/arba žmogiškųjų išteklių valdymo, strateginio planavimo ir valdymo srityje, ir/arba mažmeninių paslaugų tiekimo srityje, vietą;

1.3. vieno kandidato į nepriklausomo valdybos nario, turinčio vadovavimo patirtį ir kompetenciją vadybos ir/arba žmogiškųjų išteklių valdymo, ir/arba strateginio planavimo ir valdymo srityje, ir/arba mažmeninių paslaugų tiekimo srityje, vietą.

Bendrovės interneto svetainės adresas: <http://www.trakuautobusai.lt>

**2. Bendrovės adresas ir elektroninio pašto adresas, kuriais kandidatai turi pateikti dokumentus:**

2.1. paštu (registruotu laišku) arba įteikti asmeniškai adresu: UAB „Trakų autobusai“, Aukštadvario g. 5, LT-21108, Trakai, Trakų r. sav. Darbo laikas: pirmadieniais – ketvirtadieniais 8.00 –17.00 val., penktadieniais 8.00 – 15.45 val., pietų pertrauka pirmadieniais - penktadieniais 12.00 –12.45 val.;

2.2. elektroniniu paštu info@trakuautobusai.lt, nurodant laiško dalyką „Valdybos narių atranka“;

2.3. išsiųsti per kurjerių tarnybą adresu: UAB „Trakų autobusai“, Aukštadvario g. 5, LT-21108, Trakai, Trakų r. sav.

**3. Atrankos būdas** - pokalbis.

Atranką vykdys Trakų rajono savivaldybės administracijos direktoriaus įsakymu sudaryta Atrankos komisija. Atranka vykdoma pagal Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašą, patvirtintą Lietuvos Respublikos Vyriausybės 2015 m. birželio 17 d. nutarimu Nr. 631 „Dėl kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo patvirtinimo“.

**4. Laikotarpis, kuriam kandidatai renkami į nepriklausomus Bendrovės valdybos narius**: 4 (ketverių) metų kadencija.

**5. Kandidatai į nepriklausomus Bendrovės valdybos narius turi atitikti šiuos bendruosius reikalavimus**:

5.1. turėti aukštąjį universitetinį ar jam prilygintą išsilavinimą;

5.2. teisės aktų nustatyta tvarka neatimta ir neapribota kandidato teisė eiti atitinkamas pareigas, į kurias pretenduojama, ir atlikti toms pareigoms priskirtas funkcijas;

5.3. per pastaruosius 5 metus kandidatas nėra atšauktas iš juridinio asmens vienasmenio ar kolegialaus organo dėl netinkamo pareigų atlikimo;

5.4. kandidatas nėra asmuo, kuriam nuosavybės teise priklauso tos bendrovės arba su ja susijusios bendrovės akcijos, ir asmuo, kuris yra tokio akcininko atstovas.

**6. Kandidatai į nepriklausomus Bendrovės valdybos narius turi atitikti šiuos nepriklausomumo kriterijus**:

6.1. kandidatas, teikdamas prašymą dalyvauti atrankoje ir iki atrankos procedūrų pabaigos, negali būti Bendrovės, į kurią pretenduoja, vadovas, ir paskutinius 3 metus neturi būti ėjęs tokių pareigų, taip pat Bendrovės, į kurią pretenduoja, darbuotojas ir paskutinius 3 metus neturi būti ėjęs tokių pareigų, taip pat kandidatas neturi gauti ir per paskutinius 3 metus neturi būti gavęs atlyginimo iš Bendrovės, į kurią pretenduoja, išskyrus atlygį už kolegialaus organo nario pareigas;

6.2. kandidatas neturi turėti nuosavybės teise Bendrovės, į kurią pretenduoja, akcijų ir negali būti tokio akcininko atstovas;

6.3. kandidatas, teikdamas prašymą dalyvauti atrankoje ir iki atrankos procedūrų pabaigos, negali turėti ir per praėjusius 3 metus neturi būti turėjęs verslo ryšių su Bendrove, į kurią pretenduoja nei tiesiogiai, nei kaip turinčio tokių ryšių subjekto partneris, akcininkas, vadovas ar kolegialaus organo narys. Neturinčiu verslo ryšių kandidatu laikomas subjektas, kuris negauna jokių pajamų iš Bendrovės arba susijusios bendrovės (išskyrus pajamas už kolegialaus organo nario pareigų ėjimą);

6.4. kandidatas, teikdamas prašymą dalyvauti atrankoje ir iki atrankos procedūrų pabaigos, negali būti ir per paskutinius 3 metus neturi būti buvęs audito įmonės, kuri atlieka ar atliko Bendrovės, į kurią pretenduoja, auditą, partneriu, akcininku, vadovu, kolegialaus organo nariu arba darbuotoju;

6.5. kandidatas neturi būti ėjęs Bendrovės, į kurią pretenduoja, kolegialaus organo nario pareigų 2 iš eilės įstatuose nustatytus įgaliojimų laikotarpius;

6.6. kandidatas, teikdamas prašymą dalyvauti atrankoje ir iki atrankos procedūrų pabaigos neturi būti Trakų rajono savivaldybės, kuri yra Bendrovės, į kurios valdybos nario vietą pretenduoja kandidatas, akcijų valdytojas, darbuotojas ir paskutinius 3 metus neturi būti ėjęs tokių pareigų;

6.7. kandidatas neturi būti asmuo, jau esantis 3 ar daugiau valstybės ar savivaldybės valdomų įmonių kolegialių organų sudėtyje.

**7. Kandidatai į nepriklausomus valdybos narius turi atitikti šiuos specialiuosius reikalavimus:**

7.1. turėti 2 metų vadovaujamo darbo patirtį;

7.2. turėti kompetencijos verslo administravimo ar vadybos srityje;

7.3. turėti galimybę skirti pakankamai laiko įsigilinti į bendrovės veiklos specifiką;

7.4. gebėti analizuoti esamą situaciją ir teikti konstruktyvius pasiūlymus;

7.5. gebėti kūrybiškai mąstyti ir sklandžiai dėstyti mintis.

**8. Dokumentai, kuriuos privalo pateikti kandidatas:**

8.1. kandidato prašymas dalyvauti atrankoje ir sąžiningumo deklaracija (skelbimo 1 priedas);

8.2. kandidato gyvenimo aprašymas;

8.3. asmens tapatybę patvirtinančio dokumento kopija;

8.4. aukštąjį universitetinį ar jam prilygintą išsilavinimą patvirtinančio dokumento kopija;

8.5. kiti reikalingi dokumentai ar jų kopijos, patvirtinantys, kad kandidatas atitinka šio skelbimo 7 punkte nurodytus specialiuosius reikalavimus;

8.6. kandidato sutikimas dėl asmens duomenų tvarkymo nepriklausomo valdybos nario atrankos vykdymo procese (skelbimo 2 priedas).

**PASTABOS:**

Kandidatai prašyme privalo nurodyti į kurią kompetencijų sritį, nurodytą šio skelbimo 1.1–1.3 papunkčiuose kandidatuoja.

Jei kandidatas pretenduoja dalyvauti atrankoje į kelias nepriklausomo valdybos nario vietas šioje Bendrovėje, jis turi pateikti atskirus prašymus kiekvienai nepriklausomo valdybos nario vietai.

**9. Kandidato dokumentų priėmimo terminas:**

Kandidatai teikia dokumentus uždarajai akcinei bendrovei „Trakų autobusai“ 20 kalendorinių dienų nuo pranešimo viešo paskelbimo Trakų rajono savivaldybės interneto svetainėje dienos, t. y. iki 2019 m. rugsėjo 4 d.

**10. Bendrovės kontaktiniai asmenys, atsakingi už atrankos dokumentų priėmimą, aptarnavimą, informacijos teikimą**:

1) Vladimiras Nikolenka, tel. 8 (687) 55 261, el.p. [info@trakuautobusai.lt](mailto:info@trakuautobusai.lt)

2) Jadvyga Trukšinienė, tel. 8 (528) 51 659,el.p. info@trakuautobusai.lt

**11. Trakų rajono savivaldybės administracijoje dėl valdybos narių atrankos konsultuoja Teisės, personalo administravimo ir viešųjų pirkimų skyriaus teisininkai:**

1) Gedas Jokubauskas, tel. 8 (528) 58 314, el.p. [gedas.jokubauskas@trakai.lt](mailto:gedas.jokubauskas@trakai.lt);

2. Antanas Česlauskas, tel. 8 (528) 58 314, el.p. antanas.ceslauskas@trakai.lt.

**12.** **Kita informacija:** Savivaldybės administracijos direktorius motyvuotu prašymu dėl laimėjusio kandidato gali kreiptis į teisėsaugos, kontrolės ir kitas institucijas, įstaigas ar įmones, kad šios pateiktų jų turimą informaciją apie kandidatą.

Už Bendrovės Valdybos nario pareigų vykdymą numatomas atlygis.

**PRIDEDAMA:**

Kandidato prašymas dalyvauti atrankoje ir sąžiningumo deklaracija (skelbimo [1 priedas](https://www.klaipeda.lt/data/public/uploads/2019/03/skelbimo-1-priedas.docx)).

Kandidato sutikimas dėl asmens duomenų tvarkymo nepriklausomo valdybos nario atrankos vykdymo procese (skelbimo [2 priedas](https://www.klaipeda.lt/data/public/uploads/2019/03/skelbimo-2-priedas.docx)).

Skelbimo dėl kandidatų į UAB „Trakų autobusai“

nepriklausomo valdybos nario vietą atrankos

1 priedas

**(Kandidato prašymo dalyvauti atrankoje ir sąžiningumo deklaracijos formos pavyzdys)**

**KANDIDATO PRAŠYMAS DALYVAUTI ATRANKOJE IR SĄŽININGUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

,

(valstybės ar savivaldybės valdomos įmonės pavadinimas, teisinė forma, įmonės kodas)

buveinės adresas \_\_\_\_\_\_\_\_\_\_\_\_\_\_\_\_\_\_\_\_\_\_\_, kolegialaus priežiūros / valdymo organo narių

(kas nereikalinga, išbraukti)

atrankoje į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nario vietą.

Užpildydamas deklaraciją patvirtinu, kad atitinku bendruosius reikalavimus (įskaitant reikalavimą būti nepriekaištingos reputacijos ir nesusijusiam su kitais juridiniais asmenimis ryšiais, dėl kurių galėtų kilti interesų konfliktas, kaip jis apibrėžtas Kandidatų į valstybės įmonės ar savivaldybės įmonės valdybą ir kandidatų į valstybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos apraše, patvirtintame Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės įmonės ar savivaldybės įmonės valdybą ir kandidatų į valstybės valdomos bendrovės visuotinio akcininkų susirinkimo renkamą kolegialų priežiūros ar valdymo organą aprašo patvirtinimo“ (toliau – Aprašas).

1. Ar Jūsų dalyvavimas atrankoje eiti šioje deklaracijoje nurodytos valstybės ar savivaldybės valdomos įmonės kolegialaus organo nario pareigas nesukelia interesų konflikto?

(jeigu taip, nurodykite tokį fizinį ar juridinį asmenį, fizinio (-ių) asmens (-ų) pareigas, vardą (-us) ir pavardę (-es),

dėl kurio (-ių) gali kilti interesų konfliktas, ir to priežastis)

2. Ar esate pripažintas neveiksniu juridinių asmenų valdymo srityje?

|  |  |
| --- | --- |
| TAIP |  |
| NE |  |

(pažymėkite kryželiu)

3. Ar Jums draudžiama eiti juridinio asmens valdybos nario / priežiūros organo nario ar kitas vadovaujamas pareigas?

|  |  |
| --- | --- |
| TAIP |  |
| NE |  |

(pažymėkite kryželiu)

4. Ar esate fizinis asmuo, kuris pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai?

|  |  |
| --- | --- |
| TAIP |  |
| NE |  |

(pažymėkite kryželiu)

5. Ar atitinkate Aprašo 9 punkte nustatytus kandidatų į valstybės ar savivaldybės valdomos įmonės kolegialų organą nepriklausomumo kriterijus?

|  |  |
| --- | --- |
| TAIP |  |
| NE |  |

(pažymėkite kryželiu)

Pranešimus dėl atrankos atlikimo ir rezultatų prašau siųsti toliau nurodytais kontaktais:

Elektroninio pašto adresas:

Mobilusis telefonas:

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d.

(vardas ir pavardė) (parašas) (data)

––––––––––––––––––––

Skelbimo dėl kandidatų į UAB „Trakų autobusai“

nepriklausomo valdybos nario vietą atrankos

2 priedas

**SUTIKIMAS**

**DĖL ASMENS DUOMENŲ TVARKYMO NEPRIKLAUSOMO VALDYBOS NARIO ATRANKOS VYKDYMO PROCESE**

2019 m. \_\_\_\_\_\_\_\_\_\_\_\_ \_\_\_\_ d.

\_\_\_\_\_\_\_\_\_\_\_\_\_\_\_

(sudarymo vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, **sutinku**, kad uždaroji akcinė bendrovė (vardas, pavardė)

bendrovė „Trakų autobusai“, įm. k. 181200636 (toliau – Bendrovė), tvarkytų mano asmens duomenis šiais pagrindais ir tvarka:

|  |  |
| --- | --- |
| **Asmens duomenų tvarkymo tikslas:** | Nepriklausomo valdybos nario atranka |
| **Tvarkomų duomenų apimtis:** | 1. Vardas, pavardė; 2. Gimimo data, asmens kodas; 3. Gyvenamosios vietos adresas; 4. Telefono numeris; 5. Elektroninio pašto adresas; 6. Asmens tapatybę patvirtinančio dokumento duomenys; 7. Kandidato gyvenimo aprašyme pateikti duomenys; 8. Aukštojo mokslo diplomo duomenys; 9. Kiti duomenys, pateikti valdybos nario atrankai. |
| **Kita informacija apie numatomą asmens duomenų tvarkymą:** | Duomenys valdybos nario atrankos vykdymui perduodami (popierine forma/ el. būdu) Trakų rajono savivaldybės administracijai |

Šis Sutikimas galioja 1 (vienus) metus. Sutikimo davėjas bet kada gali atšaukti duotą sutikimą apie tokį atšaukimą raštu informuodamas Bendrovę. Pasibaigus sutikimo galiojimui arba Sutikimo davėjui atšaukus sutikimą, jo pagrindu tvarkyti asmens duomenys bus ištrinti, jei nebus kito teisėto jų tvarkymo pagrindo (pvz., jei nebus teisės aktuose nustatytos pareigos šiuos duomenis saugoti tam tikrą laikotarpį).

**Sutikimo davėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė, parašas, data)